REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 011/233-23

27. februar 2023. godine

B e o g r a d

ZAPISNIK

ŠESTE SEDNICE ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU, ODRŽANE 25. FEBRUARA 2023. GODINE

 Sednica je počela u 13 časova i 8 minuta.

 Sednicom je predsedavao Dejan Radenković, predsednik Odbora.

 Pored predsednika, sednici su prisustvovali članovi Odbora: Aleksandra Tomić, Živan Bajić, Zoran Tomić, Ninoslav Erić, Zoran Zečević i Života Starčević.

 Sednici su prisustvovali zamenici odsutnih članova Odbora: Stanislava Janošević (zamenik člana Odbora Veroljuba Arsića), Nikola Radosavljević (zamenik člana Odbora Dragomira Karića), Uglješa Marković (zamenik člana Odbora Snežane Paunović), Željko Veselinović (zamenik člana Odbora Dalibora Jekića) i Nenad Mitrović (zamenik člana Odbora Miodraga Gavrilovića).

 Sednici nisu prisustvovali članovi Odbora: Tijana Davidovac, Pavle Grbović, Zoran Sandić, Đorđe Stanković, Nebojša Zelenović, niti njihovi zamenici.

 Sednici je na poziv predsednika Odbora prisustvovao Dušan Vučković, pomoćnik ministra privrede.

 Na predlog predsednika, Odbor je većinom glasova utvrdio sledeći

D n e v n i r e d

1. Razmatranje Predloga zakona o izmenama Zakona o Centralnoj evidenciji stvarnih vlasnika, koji je podnela Vlada (broj 011-223/23 od 3. februara 2023. godine), u pojedinostima

 Odbor je razmotrio Predlog zakona o izmenama Zakona o Centralnoj evidenciji stvarnih vlasnika u pojedinostima i podneo Izveštaj Narodnoj skupštini.

 U uvodnim napomenama Dušan Vučković, pomoćnik ministra privrede, obrazložio je stav Ministarstva privrede o razlozima zbog kojih će Ministarstvo privrede predložiti Vladi da ne prihvati 16 amandmana koje su podneli narodni poslanici. Izneo je da amandmani ne doprinose unapređenju pravnog okvira jer se kose sa usvojenim metodologijama i nomotehničkim pravilima, a skraćenjem roka za odlaganje ne bi bio postignut cilj i optimalni rok koji je usaglašen sa Agencijom za privredne registre. Ne postoji razlog zbog koga bi zakon trebalo da stupi na snagu narednog dana umesto predviđenih osam dana od dana objavljivanja u „Službenom glasniku RS“.

 Nakon toga Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama Zakona o Centralnoj evidenciji stvarnih vlasnika.

 Odbor je odlučio da predloži Narodnoj skupštini **da odbije** sledeće amandmane:

* na naziv Predloga zakona, koji je podneo narodni poslanik Aleksandar Jerković;
* na naziv Predloga zakona, koji su zajedno podneli narodni poslanici Zoran Lutovac, Dragana Rakić, Nenad Mitrović, Sanja Miladinović i Srđan Milivojević;
* na naziv Predloga zakona, koji su zajedno podneli narodni poslanici Strahinja Erac, Milica Đurđević Stamenkovski, Nikola Dragićević, Marko Ristić, Dragana Miljanić, Dragan Nikolić, Zoran Zečević i Bojana Bukumirović;
* na član 1, koji je podneo narodni poslanik, Aleksandar Jerković;
* na član 1, koji su zajedno podneli narodni poslanici Zoran Lutovac, Dragana Rakić, Nenad Mitrović, Sanja Miladinović i Srđan Milivojević;
* na član 1, koji je podneo narodni poslanik Miodrag Gavrilović;
* na član 2. koji je podneo narodni poslanik, Aleksandar Jerković;
* na član 2. koji su zajedno podneli narodni poslanici Zoran Lutovac, Dragana Rakić, Nenad Mitrović, Sanja Miladinović i Srđan Milivojević;
* na član 2, koji je podneo narodni poslanik Miodrag Gavrilović;
* na član 3, koji je podneo narodni poslanik Miloš Parandilović;
* na član 3, koji je podneo narodni poslanik Aleksandar Jerković;
* na član 3, koji su zajedno podneli narodni poslanici Miroslav Aleksić i Đorđe Stanković;
* na član 3, koji su zajedno podneli narodni poslanici, Zoran Lutovac, Dragana Rakić, Nenad Mitrović, Sanja Miladinović i Srđan Milivojević;
* na član 3, koji je podneo narodni poslanik Miodrag Gavrilović;
* na član 3, koji su zajedno podneli narodni poslanici Strahinja Erac, Milica Đurđević Stamenkovski, Nikola Dragićević, Marko Ristić, Dragana Miljanić, Dragan Nikolić, Zoran Zečević i Bojana Bukumirović;
* na član 4, koji su zajedno podneli narodni poslanici Zoran Lutovac, Dragana Rakić, Nenad Mitrović, Sanja Miladinović i Srđan Milivojević.

 Za izvestioca Odbora na sednici Narodne skupštine određen je mr Dejan Radenković, predsednik Odbora.

 Sednica je prenošena u live stream-y i tonski snimana, a video zapis se nalazi na internet stranici Narodne skuštine.

Sednica je zaključena u 13 časova i 27 minuta.

 SEKRETAR PREDSEDNIK

Aleksandra Balać mr Dejan Radenković